Държавен вестник, бр. 68, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  68
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 160
ОТ 14 АВГУСТ 2025 Г.
за изменение на Наредбата за условията и реда 
за осъществяване на дейностите, свързани с 
оръжията, боеприпасите, взривните вещества 
и пиротехническите изделия и контрола над 
тях във и от въоръжените сили на Република 
България, приета с Постановление № 278 
на Министерския съвет от 2010 г. (обн., ДВ, 
бр. 96 от 2010 г.; изм. и доп., бр. 13 и 63 от 
2011 г., бр. 60 от 2012 г., бр. 49 от 2013 г., бр. 60 
от 2014 г., бр. 57 от 2015 г., бр. 46 от 2017 г., 
бр. 25 от 2020 г. и бр. 70 от 2021 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 86 се правят следните изменения:
1. Алинея 1 се изменя така:
„(1) Ежегодно до 31 януари административ­
но звено в Щаба на отбраната/структура, оп­
ределена от съответния ръководител, изготвя 
списък на излишните за Министерството на 
отбраната, Българската армия и/или съответ­
ната структура ОБВВПИ, подлежащи на сне­
мане от употреба, или списък за изменение 
и/или допълнение на изготвения списък за 
предходната година. Списъкът се представя 
за утвърждаване от министъра на отбраната/
ръководителя на съответната структура.“
2. Алинея 4 се изменя така:
„(4) В разделите на списъка по ал. 1
ОБВВПИ се групират по видове и номен­
клатури, за които се посочва: наименование, 
производствени данни, заводски номера, 
количества, комплектност (резервни части), 
категории и местонахождение. При необ­
ходимост списъкът може да бъде изменян 
и/или допълван по реда на ал. 1.“
§ 2. В чл. 87 се правят следните изменения:
1. Алинея 1 се изменя така:
„(1) Министърът на отбраната/ръководи­
телят на съответната структура назначава 
постоянно действаща комисия за определя­
не на начални продажни цени на ОБВВПИ, 
включени в списъка по чл. 86, ал. 1. Комисия­
та осъществява своята работа при условия 
и по ред, определени в акт на министъра 
на отбраната/ръководителя на съответната 
структура. Определената от комисията стой­
ност на ОБВВПИ без данък върху добавената 
стойност е начална продажна цена франко 
местонахождението им при продажбата.“
2. В ал. 2 изречение трето се заличава.
§ 3. В чл. 88 се правят следните изменения:
1. В ал. 1 думите „След определяне на 
началните продажни цени по реда на чл. 87“ 
се заличават.
2. Алинея 2 се отменя.
§ 4. В допълнителната разпоредба, в § 1 
т. 6 се изменя така:
„6. „Съответна структура“ е Служба „Воен­на 
полиция“, Служба „Военно разузнаване“, На­
ционалният военен университет „Васил Левски“, 
Висшето военноморско училище „Н. Й. Вап­
царов“, Висшето военновъздушно училище 
„Георги Бенковски“, Военната академия 
„Г. С. Раковски“, Военномедицинската акаде­
мия, Националната гвардейска част, Централ­
ното военно окръжие, Централен артиле­
рийски технически изпитателен полигон и 
Военногеографската служба.“
§ 5. Навсякъде в наредбата думите „Счето­
водния документооборот в Министерството 
на отбраната, Българската армия и структу­
рите на пряко подчинение на министъра на 
отбраната, обявен с МЗ № ОХ-137/6.03.2012 г.“ 
и „Счетоводния документооборот в Минис­
терството на отбраната, Българската армия и 
структурите на пряко подчинение на минис­
търа на отбраната“ се заменят с „правилата 
за документиране на стопанските операции 
в Министерството на отбраната, Българската 
армия и структурите на пряко подчинение 
на министъра на отбраната, обявени с акт 
на министъра на отбраната“.
Министър-председател: 
Росен Желязков
Главен секретар на Министерския съвет: 
Габриела Козарева
4635
ПОСТАНОВЛЕНИЕ № 161
ОТ 15 АВГУСТ 2025 Г.
за изменение на Постановление № 245 на 
Министерския съвет от 2022 г. за одобряване 
на допълнителни плащания по бюджета на 
Министерството на енергетиката за 2022 г. 
за предоставяне на заем на „Булгаргаз“ ЕАД 
за закупуване на природен газ и за осигуря­
ване на оборотни средства (обн., ДВ, бр. 66 
от 2022 г.; изм., бр. 27 и 34 от 2024 г.)
МИНИСТЕРСКИЯТ СЪВЕТ
П О С Т А Н О В И :
Член единствен. В чл. 2 думите „36 месеца“ 
се заменят със „72 месеца“.
Заключителни разпоредби
§ 1. Изпълнението на постановлението се 
възлага на министъра на енергетиката.
§ 2. Постановлението влиза в сила от датата 
на получаване на одобрение от Европейската 
комисия, че изменението е съвместима мярка 
за държавна помощ.
Министър-председател: 
Росен Желязков
Главен секретар на Министерския съвет:
Габриела Козарева
4680